कुरीतियाें को त्यागने से होगा समाज का विकास: महावीर
समाजके विकास के लिए उच्च शिक्षित होना जरूरी है। कुरीतियां त्यागने से ही समाज की उन्नति संभव है। बालिका शिक्षा पर विशेष ध्यान देने की जरूरत है। बेटियां पढ़ी-लिखी होंगी तो दो परिवारों का विकास होगा। यह बात मीना समाज के आम चौखला के पंच-पटेलों की बैठक में मेवाड़ आम चौखला मीणा समाज के अध्यक्ष महावीर मीणा ने कही। समाज के सुधार के लिए कमेटी का गठन किया गया।
बैठक में बच्चों को शिक्षा दिलाने, बाल विवाह पर पाबंदी, आपसी विवादों का समाधान समाज स्तर पर करने, मृत्युभोज कम करने, सामूहिक विवाह सम्मेलन को प्राथमिकता देने, नशा करने पर जुर्माना करने, जैसे समाज सुधार के मुद्दों पर चर्चा की गई। बैठक में 55 गांव के पंच-पटेल उपस्थित थे। बैठक में मीणा समाज सुधारक संघर्ष समिति का भी गठन किया गया। इस दौरान जगदीश मीना, लादू मीना, अंबालाल मीणा, उगमा मीना, नाथू मीना, उदा मीना, गोपाल मीना, श्री किशन मीना, छीतर मीना, दिनेश मीना, हरलाल मीना मौजूद थे।
hin_Deva hin_Deva hin_Deva